Η έννοια της απαλλοτρίωσης στο θεσμό της καταδολίευσης δανειστών
Creators: name: Πογαρίδης, Ευστάθιος Γεωργίου
Publisher: name: Aristotle University of Thessaloniki
Year: 2016
Subjects: Απαλλοτρίωση
Καταδολίευση δανειστών
Μεταβίβαση περιουσίας
Expropriation
Creditors’ defrauding
Conveyance

description: Σκοπός της παρούσης διπλωματικής εργασίας ήταν ο προσδιορισμός της έννοιας της απαλλοτρίωσης στο πλαίσιο του θεσμού της καταδολίευσης δανειστών. Η απαλλοτρίωση περιουσιακού δικαιώματος του οφειλέτη αποτελεί θεμελιώδες στοιχείο της νομοτυπικής μορφής του άρθρου 939 του Αστικού Κώδικα, καθώς συνιστά μία από τις ουσιαστικές προϋποθέσεις γέννησης του δικαιώματος διάρρηξης. Παρουσιάσαμε τα εννοιολογικά χαρακτηριστικά της απαλλοτρίωσης, πάντοτε υπό το πρίσμα του τελολογικού προσανατολισμού του θεσμού και διαπιστώσαμε ότι ο όρος «απαλλοτρίωση» νοείται υπό την ευρεία έννοια και περιλαμβάνει κάθε έγκυρη και ηθελημένη μεταβίβαση, επιβάρυνση, αλλοίωση προς το χειρότερο και κατάργηση δικαιώματος του οφειλέτη, που πραγματοποιείται με ενέργεια ή παράλειψή του. Εκ των ανωτέρω προέκυψε ότι η απαλλοτρίωση κατά το άρθρο 939 του Αστικού Κώδικα έχει κατά κανόνα δικαιοπρακτικό χαρακτήρα. Ωστόσο, τονίσαμε ότι στην έννοια της απαλλοτρίωσης μπορούν να υπαχθούν και άλλα νομικά γεγονότα, όπως μη δικαιοπρακτικές παραλείψεις και πράξεις της αναγκαστικής εκτέλεσης, υπό τον αναγκαίο όρο ότι επενεργούν άμεσα σε περιουσιακό δικαίωμα του οφειλέτη και αποδίδονται στη βούλησή του. Περαιτέρω, εξετάσαμε τις ειδικές περιπτώσεις έννομα ρυθμιζόμενων απαλλοτριώσεων στο πλαίσιο του άρθρο 940 του Αστικού Κώδικα και αναλύσαμε τα ειδικότερα ζητήματα της καταβολής μη ληξιπρόθεσμου χρέους, της καταβολής καταδολιευτικώς αναληφθέντος χρέους και της απαλλοτρίωσης προς εξεύρεση μέσων για την καταβολή ληξιπρόθεσμου χρέους. Τέλος, διερευνήσαμε τα ερμηνευτικά ζητήματα που ανακύπτουν ως προς την ισχύ της απαλλοτρίωσης, ιδίως όταν πρόκειται για εκποιητική δικαιοπραξία, τα οποία σχετίζονται συγκεκριμένα με το κύρος, την ενέργεια και το χρόνο συντέλεσης της απαλλοτρίωσης.
description: The aim of the present thesis was to define the concept of expropriation under the institution of creditors’ defrauding. The expropriation of the debtor’s property rights is a fundamental element of Article 939 of Civil Code, as it constitutes one of the essential conditions of the right to challenge the expropriation. We presented the conceptual characteristics of expropriation, in terms of the institution’s teleological aspect and ascertained that the term «expropriation» is meant in a broad sense and includes any valid and deliberate conveyance, encumbrance, deterioration and annulment of the debtor’s right, conducted by action or omission. The above-mentioned indicated that an expropriation under Article 939 of Civil Code is typically of contractual nature. However, we emphasized that the concept of expropriation may also include other legal acts, such as non-contractual omissions and acts of enforcement, under the prerequisite that they immediately act upon the debtor’s property rights and are attributed to his will. Furthermore, we examined the specific cases of legally regulated expropriations under Article 940 of the Civil Code and analyzed the particular issues of payment of debts before the due date, payment of fraudulently assumed debts and expropriation with the intention of acquiring the means to pay overdue debts. Finally, we investigated the interpretative issues that arise regarding the effect of expropriation, especially when it comes to conveyance, which (issues) specifically relate to the validity, the force and the exact moment of the expropriation’s completion.